तौले तौले डिग्गा करदे विकेटें दे बिच्च टेलरा ने इक बक्खी मोर्चा थम्मियै रक्खेआ। हरभजन ने टेलर गी आर पी सिंह दे हत्थें कैच करोआंदे होई उंदी शानदार पारी दा अंत कीता। उनें 33 गेंदें उप्पर त्रौं चौकें ते दौं छक्कें दी मदद कन्नै 41 रन बनाए। टेलर दे आउट होने दे बाद स्टायरिस ने भारतीय गेंदबाजें उप्पर हमले बोलने शुरू करी दित्ते। उनें 19 गेंदें इच पंजें चौकें दी मदद कन्नै 29 रन ठोके। नाथन मैकुलम 18 ते जेम्स फ्रैंकलिन नाबाद 27 ने खीरी ओवरें इच अच्छे हत्थ दस्सदे होई टीम दे स्कोर गी 150 रन दे पार पजाया।